open-index/open-wikipedia-markdown huggingface dataset:
Tanimbarinsieppo

**Tanimbarinsieppo** (*Microeca hemixantha*) on pensassieppojen heimoon kuuluva varpuslintu.

## Levinneisyys
Tanimbarinsieppoa tavataan Indonesiassa Tanimbar-saarilla. Lajia on kuvattu yleiseksi, mutta se saattaa olla vähenemässä elinympäristöjen tuhoutumisen takia, ja se on luokiteltu silmälläpidettäväksi.

## Lähteet
Suomen Tankkilaiva

**Suomen Tankkilaiva Oy** oli suomalainen vuosina 1946–1978 toiminut varustamo jolla oli tankkilaivoja ja kuivarahtialuksia. Varustamon perusti Antti Wihuri. Konttori oli aluksi Kulosaaressa ja vuodesta 1970 Arkadiankadulla.

Vuonna 1964 Suomen Tankkilaiva Oy ja vuonna 1931 perustettu Vaasan Laiva Oy-varustamo perustivat yhteisen liikennöintiyhtiön Vaasa Line Oy:n jonka laivat liikennöivät Länsi-Euroopasta Pohjois-Amerikan Tyynenmeren rannikon satamiin. Vaasan Laiva Oy myi osuutensa yhtiöstä 1968 Suomen Tankkilaivalle lopettaessaan toimintansa.

Suomen Tankkilaiva Oy:n alusmäärä oli suurimmillaan vuoden 1970 tienoilla jolloin varustamolla oli 6 tankkilaivaa ja 7 kuivarahtilaivaa. Varustamon toiminta päättyi konkurssiin 1978; tällöin laivoja oli vielä viisi.

## Varustamon laivoja

## Varustamon hoidossa olleita muiden omistamia laivoja

## Lähteet

## Aiheesta muualla
* Suomen Tankkilaiva Oy:stä Pörssitiedon nettisivuilla
Niilo Puhakka

**Niilo Erik Puhakka** (12. toukokuuta 1886 Viipuri – 5. kesäkuuta 1918) oli suomalainen jalkapalloilija ja jääpalloilija. Hän edusti urallaan Polyteknikkojen Urheiluseuraa. Suomen jääpallomestaruuden Puhakka voitti kahdesti, vuonna 1908 ja 1909, sekä jalkapallomestaruuden vuonna 1909 PUS:n joukkueessa.

Puhakka valmistui diplomi-insinööriksi 1910 opiskeltuaan myös Ruotsissa 1907 ja 1909. Ulkomaiset opinnot jatkuivat Yhdysvalloissa 1910–1911. 

Puhakka työskenteli General Electricin palveluksessa Yhdysvalloissa ja Venäjällä, mutta siirtyi Venäjän levottomien olojen vuoksi Viipuriin. Suomen sisällissodassa Puhakka toimi rintamapäällikkönä ja yleni luutnantiksi. Hän kuoli koulutustilanteessa vahingonlaukauksen uhrina.

## Saavutukset

**Jalkapallo:**
*Suomen mestaruus: 1909

**Jääpallo:**
*Suomen mestaruus: 1908 ja 1909

## Lähteet
* 

### Viitteet
SIG P210

**SIG P210** (myös **Pistole 49**) on sveitsiläinen itselataava pistooli. Aseen suunnitteli sveitsiläinen Schweizerisches Industrie Gesellschaft (SIG) Charles Petterin patenttien pohjalta. Vuonna 1946 Sveitsin armeija ilmoitti vaatimukset uudelle palveluspistoolilleen ja SIGillä oli malli valmiina. Armeija otti aseen palveluskäyttöön mallinimellä M1949.

## Ominaisuudet
P210 käyttää sulkujärjestelmää, jossa patruunapesän alla oleva uloke irrottaa piipun luistista. Aseen luisti liikku rungon sisäpuolella olevilla kiskoilla. Yleensä suurin osa itselataavista pistooleista on varustettu rungon ulkopuolisilla kiskoilla.

## Versiot
* **P210** aseen alkuperäisversio.
* **P210-1** kiillotetut metallipinnat ja puukahvat.
* **P210-2** mattaviimeistelty ja muovikahvat.
* **P210-4** Saksan rajapoliisin erikoisversio.
* **P210-5** 150 mm pitkällä piipulla varustettu rata-ase.
* **P210-6** 120 mm pitkällä piipulla varustettu rata-ase.

## Käyttäjät
* 
* 
* 
* 
* 
* 

## Lähteet

## Aiheesta muualla
Aarne Kumlin

**Aarne Vilho Oskar Kumlin** (16. marraskuuta 1888 Leppävirta – 30. syyskuuta 1918 Sortavala) oli suomalainen yleisurheilija ja ammatiltaan eläinlääkäri.

Aarne Kumlin voitti 100 metrin juoksun Suomen mestaruuden 1908. Aika ei ollut kuitenkaan erityisen hyvä eli 12,0. Se oikeutti Suomen silloisessa vuositilastossa sijalle 31. Tulostason vaatimattomuus johtui suppeasta osaottajamäärästä ja kisojen sijaintipaikasta eli Kuopiosta. Paikalla oli pääosin Kuopion ja Pohjois-Savon osanottajia. Suurin osa suomalaisista oli juuri samaan aikaan kilpailemassa Pietarissa.

Kumlin valmistui 1913 eläinlääkäriksi Saksan Dresdenissä. Sen jälkeen hän palasi Suomeen ja toimi Jääsken kunnaneläinlääkärinä vuodesta 1914. Kumlin oli perustamassa Jääsken Kirijät -seuraa, jonka puheenjohtajana hän oli kuolemaansa saakka. Hän oli vuonna 1917 perustamassa Jääskeen myös suojeluskuntaa, jonka johtajana hän myös toimi.

Kumlin osallistui Suomen sisällissotaan keväällä 1918 valkoisten joukoissa. Hän haavoittui 12. huhtikuuta räjähtäneestä luodista. Reisivamma ei parantunut, jonka seurauksena hän menehtyi vajaan puolen vuoden kuluttua.

## Lähteet

* 

### Viitteet
José Mauri

**José Agustín Mauri** (s. 16. toukokuuta 1996 Realicó, Argentiina) on argentiinalais-italialainen jalkapalloilija. Oikeajalkainen Mauri on pelipaikaltaan keskikenttäpelaaja.

## Ura
### Seurajoukkueura
Argentiinalaissyntyinen Mauri aloitti uransa italialaisseura Parma FC:ssä. Hän debytoi seuran edustusjoukkueen paidassa Serie A:ssa tammikuussa 2014 Udinese Calciota vastaan. Avausmaalinsa hän teki saman vuoden syyskuussa niin ikään Udinesen verkkoon. Kaudella 2014–2015, joka päättyi Parman putoamiseen sarjasta, Mauri teki 33 ottelussa kaksi maalia. Mauri siirtyi Serie A-seura AC Milaniin kesällä 2015.

### Maajoukkueura
Mauri voi edustaa joko synnyinmaataan Argentiinaa tai Italiaa, josta hänen toinen isoäitinsä on kotoisin. Hän on edustanut Italiaa alle 16- ja alle 17-vuotiaissa, mutta on sanonut haluavansa edustaa Argentiinaa aikuisten tasolla.

## Lähteet
Pumpėnai

**Pumpėnai** on kauppala Liettuassa, Panevėžysin läänissä, Pasvalysin kunnallispiirissä. Vuonna 2001 kauppalassa asui 952 asukasta. 

## Lähteet
Riechedly Bazoer

**Riechedly Bazoer** (s. 12. lokakuuta 1996 Utrecht) on alankomaalainen jalkapalloilija, joka edustaa Eredivisiessä pelaavaa AFC Ajaxia. Oikeajalkainen Bazoer on pelipaikaltaan keskikenttäpelaaja.

## Ura
### Seurajoukkueura
Bazoer siirtyi PSV Eindhovenista AFC Ajaxin juniorijoukkueeseen vuonna 2012. Hän on pelannut Ajaxin kakkosjoukkueessa 34 ottelua tehden yhden maalin. Ajaxin edustusjoukkueessa Eredivisiessä Bazoer debytoi joulukuussa 2014 Willem II:tä vastaan. Avausmaalinsa hän teki helmikuussa 2015 FC Twenten verkkoon. Kaudella 2014–2015 Bazoer debytoi myös Eurooppa-liigassa.

### Maajoukkueura
Bazoer voitti Alankomaiden alle 17-vuotiaiden maajoukkueen kanssa EM-kultaa vuonna 2012 Sloveniasta. Nykyisin hän kuuluu alle 19-vuotiaiden maajoukkueeseen, missä hän on pelannut yhdeksän ottelua osuen kerran. Bazoer voi edustaa maajoukkuetasolla Alankomaiden sijasta myös Curaçaota, jossa hänellä on sukujuuria.

## Saavutukset
**Alankomaat**
*Alle 17-vuotiaiden EM-kilpailut: 2012

## Lähteet
Pentti Valkama

**Pentti Valkama** (5. helmikuuta 1916 Turku – 19. joulukuuta 1939 Muolaa) oli suomalainen yleisurheilija. 

Pentti Valkama edusti yleisurheilu-urallaan Turun NMKY:n Urheilijoita. Valkaman huomattavin saavutus oli 200 metrin aitajuoksun hopea Viipurin Kalevan kisoissa 1937. Hänen aikansa jäi matkalla uran parhaaksi. Hän osallistui vuoden 1937 kisoissa myös 110 metrin aitoihin saavuttaen viidennen sijan ja oli kaksi vuotta myöhemmin kesällä neljäs. Tässä lajissa Valkaman ennätys 15,2 syntyi 1939 ja oli Suomen vuositilastossa kolmas.

Valkama oli työurallaan raitiovaununkuljettajana Turussa. Hän kaatui Talvisodan alkuvaiheessa Muolaan Leipäsuolla 19. joulukuuta 1939. Hän toimi alikersanttina 2. Mittauspatterissa. 

## Lähteet

*
Berijev Be-12

**Berijev Be-12 ''Tšaika*** (, ”Lokki”, [[NATO-raportointinimi]]: *'Mail''')  on neuvostoliittolaisvalmisteinen potkuriturbiinikäyttöinen amfibiolentokone. Se on suunniteltu merivalvonta- ja sukellusvenetorjuntakoneeksi. 

## Historia
Berijevin lentokonetehdas suunnitteli Be-12:n Be-6-lentoveneen korvaajaksi merivalvonta- ja sukellusveneentorjuntalentokoneeksi. Uusien potkuriturbiinimoottorien ansiosta Be-12:n toimintasäde ja nopeus ovat huomattavasti paremmat kuin edeltäjänsä. Koska Be-12 on amfibio, se voi toimia niin maalta kuin vedestä.

Be-12:n ensilento tapahtui 18. lokakuuta 1960 Taganrogin lentotukikohdassa. Ensimmäinen julkinen esiintyminen tapahtui vuoden 1961 Neuvostoliiton ilmailupäivän yhteydessä Tušinon lentokentällä lähellä Moskovaa.

Be-12 hyväksyttiin Neuvostoliiton laivaston ilmavoimien käyttöön 1960-luvun alkupuolella. Se on tätä nykyä melkeinpä ainoa yhä sotilaskäytössä oleva amfibiolentokone.

Be-12 koneita tuhoutui ensimmäistä kertaa sotatoimissa, kun Ukraina teki drooni-iskun kahteen lentotukikohdassa olleeseen koneeseen Krimin niemimaalla syyskuussa 2025. Ikääntyneiden koneiden menetyksen merkitystä Venäjän asevoimille ei kuitenkaan pidetty selvänä.

## Versiot
; Be-12
: Kaksimoottorinen meritiedustelu- ja sukellusveneentorjuntakone. 2 prototyyppiä ja 130 sarjakonetta.
; Be-12EKO
: Suunnittelupöydälle jäänyt ympäristön tilan tarkkailukone.
; Be-12I
: Suunnitteluasteelle jäänyt tieteelliseen tutkimukseen modifioitu versio.
; Be-12LL
: Erikoisversio 3M-80 ”Moskit” -meritorjuntaohjuksen testaukseen. Nokan tutka on korvattu ohjuksen hakupäällä. Yksi perusversiosta muokattu valmistunut 1980.
; Be-12N
: ASW varustettuna kehittyneemmillä sensoreilla ja avioniikalla, MAD-sensori and Nartsiss-järjestelmä. 27 muokattua konetta.
; Be-12Nkh
: Tavaran ja henkilöstön kuljetukseen sotilasversiosta muokattu malli. 2 muokattu perusversiosta.
; Be-12P
: Palontorjuntamalli. Yksi 4&nbsp;500&nbsp;litran ja kaksi 750&nbsp;litran tankkia. 4 konetta muokattu vuonna 1992.
; Be-12P-200
: Teknologian testausversio liittyen Berijev Be-200:n kehitykseen. 1 valmistettu.
; Be-12PS
: SAR-versio. Pelastuslautoilla ja muilla pelastusvälineillä varustettu versio, kuuden hengen miehistö. 10 tehdasuutta, 4 muokattu perus Be-12:ta.
; Be-12SK
: Ydinsyvyyspommin kehitykseen muokattu versio, 1 valmistettu.
; Be-14
: Jokasään SAR-kone. Lisätty pelastus- ja ensiapuvarusteita. Kuuden hengen miehistö. Varustettu AI-20D-moottoreilla. 1 valmistettu.
; M-12
: Riisuttu ennätyslentoversio, muokattiin myöhemmin takaisin perusversioksi. 1 muokattu.

## Lähteet

## Aiheesta muualla
Philippe Hersent

**Philippe Hersent** (oikealta nimeltään *Bernard Koevoets*, 26. heinäkuuta 1912 Écommoy – 30. joulukuuta 1982 Rooma) oli ranskalainen elokuvanäyttelijä.

Hersentin elokuvaura alkoi pienistä sivuosista 1930-luvulla. Hän osallistui toiseen maailmansotaan ja siirtyi sen jälkeen Italiaan, jossa hän esiintyi lukuisissa eri lajityyppejä edustavissa viihde-elokuvissa. Niistä ehkä merkittävin on Carlo Ludovico Bragaglian *[[Ritarit]]* (*La Gerusalemme liberata*) vuodelta 1957.

## Elokuvia
* *[[Marathonin sankari]]*, 1959
* *[[Herkuleen kosto]]*, 1960
* *[[Anno 79 – La distruzione di Ercolano]]*, 1962
* *[[Il Colosso di Roma]]*, 1964
* *[[Viimeinen gladiaattori]]*, 1964
* *[[I giganti di Roma]]*, 1964

## Lähteet

## Aiheesta muualla
* International Movie Database: Philippe Hersent
RN Pallade

**RN Pallade** () oli Italian kuninkaallisen laivaston Spica-luokan torpedovene toisessa maailmansodassa.

## Valmistus

Alus tilattiin Napolista Bacini e Scalilta, missä köli laskettiin 13. helmikuuta 1937. Alus laskettiin vesille vielä saman vuoden lopulla 19. joulukuuta ja liitettiin laivastoon 5. lokakuuta 1938.

## Palvelus
Alus upposi ilmahyökkäyksessä 5. elokuuta 1943.

## Lähteet
*
*

### Viitteet
RN Partenope

**RN Partenope** () oli Italian kuninkaallisen laivaston Spica-luokan torpedovene toisessa maailmansodassa.

## Valmistus

Alus tilattiin Napolista Bacini e Scalilta, missä köli laskettiin 31. tammikuuta 1937. Alus laskettiin vesille 27. helmikuuta 1938 ja liitettiin laivastoon saman vuoden lopulla 26. marraskuuta.

## Palvelus
Aluksen miehistö upotti aluksensa 11. syyskuuta 1943.

## Lähteet
*
*

### Viitteet
M/T Esthel

**M/T Esthel** oli suomalainen Salora Oy:n vuosina 1977–1978 omistama moottoritankkilaiva. Laiva rakennettiin Götaverkenin telakalla Göteborgissa vuonna 1977. Sen pituus oli 285,0 metriä, leveys 44,24 metriä ja syväys 17,15 metriä. Laivan moottoriteho oli 27&nbsp;300 hevosvoimaa ja uppouma 155&nbsp;200 dwt:ä.

Sen jälkeen, kun eduskunta sääti vuonna 1970 lain merenkulun verohelpotuksista, joka salli 100&nbsp;% poisto-oikeuden uusien laivojen hinnasta, tekivät myös useat merenkulun ulkopuolella toimineet suomalaisyritykset, kuten Ulkokaupat Oy, Gustav Paulig, Starckjohann & Co Ab, Palkkiyhtymä Oy ja Iskun Tehtaat Oy, laivatilauksia. Radio- ja televisiovalmistaja Salora Oy tilasi vuonna 1973 Göteborgista *Esthel-*säiliölaivan, joka oli valmistuessaan vuonna 1976 Suomen kauppalaivaston suurin alus.

*Esthel* siirtyi vuonna 1979 Hollming Oy:n omistukseen, ja se myytiin vuonna 1980 Panamaan. Laiva kulki *Johnaki-*nimellä Panaman lipun alla, ja sen jälkeen, kun se oli myyty Kreikkaan vuonna 1981, sen nimeksi tuli *Sir John*. Viimeiseksi laivan nimenä oli *Captain Stelios*. Laiva romutettiin vuonna 2002 Kiinassa. 

## Lähteet
Jean-Pierre Vigier

**Jean-Pierre Vigier** (16. tammikuuta 1920–4. toukokuuta 2004) oli ranskalainen teoreettisen fysiikan tutkija. Hän oli myös poliittisesti aktiivinen vasemmistolainen, mikä esti häntä siirtymästä 1960-luvun lopussa tutkijaksi Yhdysvaltoihin.

## Lähteet
Pentti Koskinen (yleisurheilija)

**Pentti Viktor Kullervo Koskinen ** (vuodesta 1937 **Koskenala**, 7. helmikuuta 1911 Helsinki – 23. joulukuuta 1939 Muolaa) oli suomalainen yleisurheilija, jonka päälaji oli pituushyppy. 

Pentti Koskinen edusti aluksi yleisurheilussa Hämeenlinnan Tarmoa ja vuodesta 1929 Janakkalan Janaa. Vuonna 1937 Koskenala-nimen ottanut Pentti Koskinen hyppäsi pituushypyn SM-pronssille 1934. Samana vuonna hän osallistui kahteen maaotteluun. Norja-maaottelussa sijoitus oli neljäs ja Viro-maaottelussa tuli lajivoitto. Vuonna 1934 hän teki parhaan tuloksensa 710 myötätuulessa. Sallituissa oloissa tulos oli 706, joka syntyi Viro-ottelussa. Muina vuosina Koskinen ei päässyt kuuden parhaan joukkoon.

Koskinen/Koskenala oli mukana suojeluskuntatyössä. Lisäksi hän oli vuonna 1939 eduskuntavaaleissa Isänmaallisen Kansanliikkeen kansanedustajaehdokkaana.

Talvisodassa Koskenala palveli luutnanttina Karjalan kannaksella. Hän kaatui Muolaassa 23. joulukuuta 1939.

Pentti Koskisen veljenpoika Matti Koskinen oli myös pituushyppääjä 1950-luvulla ja osallistui kahteen maaotteluun vuonna 1958.

## Lähteet
* 
* 

### Viitteet

## Aiheesta muualla
*
Taateliluumu

**Taateliluumu** eli **lootusluumu** on eebenpuiden sukuun kuuluva puulaji. Sitä tavataan luonnonvaraisena laajalla alueella Aasiassa. Lajia myös viljellään sen hedelmien takia.

## Ulkonäkö ja koko

Taateliluumun rungon kaarna on karkeaa, tummaa ja pienilevyistä. Kuumina, tyyninä päivinä puun ympärillä leijuu mustaherukkamainen tuoksu. Lehdet ovat suikeita ja kiiltäviä. Ne pysyvät puussa pitkälle syksyyn mutta putoavat lopulta vihreinä. Hede- ja emikukat sijaitsevat eri puissa. Kukkien teriö on uurnamainen, neliliuskainen ja väriltään punertavan- tai vihertävänvalkoinen. Hedelmät ovat pieniä ja maultaan tympeänimeliä.

## Levinneisyys
Taateliluumua tavataan luonnonvaraisena alkuperäislajina Japanista ja Kiinasta aina Vähään-Aasiaan saakka. Lajin levinneisyysalueen länsirajaa on tosin hankala määritellä, koska puuta on jo kauan viljelty Etelä-Eurooppaa myöten.

## Käyttö
Taateliluumu on vanha viljelykasvi, jota kasvatetaan syötävien hedelmiensä takia. Lajia käytetään myös koristepuuna.

## Lähteet
* Mitchell, Alan & Wilkinson, John: *Euroopan puuopas*. Suom. Arto Kurtto. Kustannusosakeyhtiö Otava, Helsinki 2009 (1997).

### Viitteet

## Aiheesta muualla
*Kassu – Kasvien suomenkieliset nimet: Taateliluumu (''Diospyros lotus'')
*ITIS: ''Diospyros lotus'' 
*United States Department of Agriculture (USDA): ''Diospyros lotus'' 
*Flora of China: ''Diospyros lotus''
Raissiluoto

**Raissiluoto** on saari Velkuassa Naantalissa. Saaren pinta-ala on 0,86 neliökilometriä, ja vakituisia asukkaita on kymmenen. Vapaa-ajan asuntoja saarella on neljä, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Raissiluodon erottaa suuremmasta pohjoispuolella sijaitsevasta Salavaisten saaresta vain kapea ruovikoitunut salmi. Raissiluodon ja Salavaisten välillä on kiinteä tieyhteys. Raissiluodon suurin pituus on noin 1,7 kilometriä.

## Lähteet
Estadio Monumental David Arellano

**Estadio Monumental David Arellano** on jalkapallostadion, joka sijaitsee Chilen pääkaupungin Santiagon kaakkoisosassa Maculissa. Stadion on avattu käyttöön vuonna 1975, ja sen nykyinen yleisökapasiteetti on 47&nbsp;347. Se toimii paikallisseura Colo-Colon kotikenttänä.

Stadion toimi yhtenä pelipaikkana vuoden 2015 Copa Américassa.

## Aiheesta muualla
Matt Phillips

**Matthew ”Matt” Phillips** (s. 13. maaliskuuta 1991 Aylesbury, Englanti) on englantilais-skotlantilainen jalkapalloilija, joka edustaa Englannin mestaruussarjassa pelaavaa Queens Park Rangersia. Oikeajalkainen Phillips on pelipaikaltaan oikea laitahyökkääjä. Hän kuuluu myös Skotlannin jalkapallomaajoukkueeseen.

## Ura
### Seurajoukkueura
Phillips aloitti ammattilaisuransa kasvattajaseurassaan Wycombe Wanderersissa, jonka edustusjoukkueessa hän pelasi vuosina 2008–2010 79 ottelua onnistuen maalinteossa kahdeksan kertaa. Elokuussa 2010 Phillips siirtyi Valioliigaan nousseeseen Blackpool FC:hen, jonka riveissä hän teki pääsarjadebyyttinsä seuraavassa kuussa Blackburn Roversia vastaan onnistuen samalla myös maalinteossa. Phillips teki kaudella 2010–2011 27 ottelussa kaksi maalia Blackpoolin pudotessa takaisin Mestaruussarjaan. Vuonna 2011 Phillips oli lainalla Ykkösliigan Sheffield Unitedissa, jossa hän teki kuudessa ottelussa viisi maalia. Blackpoolissa Phillipsille kertyi kaiken kaikkiaan 94 ottelua ja 12 maalia.

Elokuussa 2013 Phillips siirtyi Mestaruussarjan Queens Park Rangersiin. Seura nousi play-offien kautta kaudeksi 2014–2015 Valioliigaan. Toisella valioliigakaudellaan Phillips teki 21 ottelussa kolme maalia, muun muassa yhden kauden hienoimmista maaleista, kaukolaukauksen 40 metristä Crystal Palace FC:tä vastaan, maaliskuussa 2015. Kauden päätyttyä QPR putosi takaisin Mestaruussarjaan.

### Maajoukkueura
Phillips edusti synnyinmaataan Englantia nuorten maajoukkuetasolla, mutta valitsi aikuisten maajoukkueekseen Skotlannin. Tähän hän sai luvan, sillä yksi hänen isovanhemmistaan on kotoisin sieltä. Phillips debytoi Skotlannin jalkapallomaajoukkueessa toukokuussa 2012 ystävyysottelussa Yhdysvaltoja vastaan.

## Lähteet
Sakoluoto

**Sakoluoto** on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,97 neliökilometriä, ja siellä on yksi vakituinen asukas. Vapaa-ajan asuntoja saarella on 46, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Suuremmista saarista Sakoluodon läheisyydessä on pohjoispuolella Iso Maisaari, itäpuolella Airismaa ja eteläpuolella Aaslaluoto. Sakoluodon suurin pituus on noin 2,9 kilometriä.

## Lähteet
Talosmeri

**Talosmeri** on saari Velkuassa Naantalissa. Saaren pinta-ala on 0,53 neliökilometriä, ja vakituisia asukkaita on kymmenen. Vapaa-ajan asuntoja saarella on 15, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.

Suurempia saaria Talosmeren läheisyydessä ovat eteläpuolella Vähämaa, lännessä Lailuoto, luoteessa Palva ja koillisessa Livonsaari. Talosmeren suurin pituus on noin 1,2 kilometriä.

## Lähteet
Vähä Maisaari

**Vähä Maisaari** () on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,40 neliökilometriä ja vakituisia asukkaita on 2. Vapaa-ajan asuntoja saarella on 7 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.

Suuremmista saarista Vähä Maisaaren läheisyydessä on koillispuolella Sakoluoto ja eteläpuolella Aaslaluoto. Vähä Maisaaren suurin pituus on noin 1,3 kilometriä.

## Lähteet
Yllänpää

**Yllänpää** on entisen Merimaskun kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,36 neliökilometriä ja vakituisia asukkaita oli vuonna 2009 yksi. Saarelle ei ole kiinteää tieyhteyttä.

Metsäinen saari on pääosin kallioista, korkeimpien kohtien ollessa yli 30 metriä merenpinnan yläpuolella. Alavimmissa kohdissa on kuitenkin aikaisemmin harjoitettu maataloutta, sittemmin pellot ovat niityttyneet. Saarella on kymmenisen vapaa-ajanasuntoa ja sitä halkoo polkuverkosto. Yllänpää on ruovikoitunut kiinni saman kokoiseen Hunkerin saareen, sekä pienempiin Lohikarin ja Oomanninkarin saariin. Saarten yhteispinta-ala on noin 81 hehtaaria. Suuremmista saarista Yllänpään läheisyydessä ovat lounaassa Liettinen, lännessä Salavainen ja idässä Iskola−Liianmaan saari.

1960- ja 1970-lukujen peruskartoissa saaressa oli yksi tai kaksi tilaa ja jonkin verran peltomaata. 70-luvulla saaressa oli myös muutamia mökkejä. Yllänpään maa-alue oli jakautunut neljän kylän kesken: Foudila-Koveri, Ritonpää, Kaukola ja Länsipää. 

## Lähteet
Kalle Heikkinen (hiihtäjä)

**Kalle Heikkinen** (20. helmikuuta 1908 Paltamo – 16. joulukuuta 1938 Hyvinkää) oli suomalainen kilpahiihtäjä, joka saavutti kaksi voittoa Holmenkollenin kisoissa sekä osallistui olympialaisiin ja MM-kilpailuihin 1930-luvulla. Heikkinen kuoli harjoituslenkillään tapaturmaisesti.

Kalle Heikkisen nimi nousi esille ensimmäisen kerran Zakopanessa 1929 järjestetyissä sotilaspartiohiihdon MM-kisoissa, johon hänet nimettiin asevelvollisena. Suomalaisjoukkue saavutti niissä voiton. Murtomaahiihdossa Heikkinen nousi esille ensi kerran vuonna 1931, jolloin hän oli seitsemäs Ounasvaaran talvikisojen 17 km:n pikamatkalla. Seuraavana vuonna hän siirtyi Lapin rajavartioston palvelukseen ja voitti samana vuonna eli 1932 niin 10 km pikamatkan kuin 50 kilometriä Ounasvaaralla.

Vuoden 1933 SM-hiihdoissa Heikkinen saavutti pikamatkalla SM-pronssia. Hän edusti Suomea Holmenkollenin kisoissa, mutta menestys avausmatkana olleella 50 kilometrillä oli vaatimaton eli 26:s. Pikamatka 18 km toi sitten kautta aikain ensimmäisen pikamatkan suomalaisvoiton voittaen Norjan aikansa nimimiehen Lars Bergendahlin 32 sekunnilla. Saman vuoden Ounasvaaran kisoissa hän voitti 50 kilometrin ja toiseksi tulleen saman vuoden maailmanmestarin Ruotsin Nils-Joel Englundin kahdella minuutilla.

Vuodesta 1934 tuli Heikkisen uran huippuvuosi. Hän sijoittui Hiihdon SM-kisoissa 18 ja 50 kilometrillä kummallakin viidenneksi. Saman vuoden Sollefteån MM-kisoissa menestys ei vielä ollut mainittava – 18 kilometrillä 11:s ja 50 kilometrillä 10:s. Holmenkollenilla tuli sitten huippumenestys, kun Heikkinen voitti 50 kilometriä jättäen Norjan Bergendahlia yli minuutin. Saman matkan hän voitti myös Ounasvaaralla.

Vuonna 1935 Heikkinen siirtyi Hyvinkäälle urheiluohjaajaksi. Kyseisenä vuotena menestys oli huomattavasti heikompi kuin vuonna 1934. Vuoden 1936 olympiakarsinnoissa Heikkinen voitti 50 kilometriä, mutta itse Garmisch-Partenkirchenin kisoissa menestys oli vaatimaton – 14. sija 50 kilometrillä. Saman vuoden Ounasvaaran pikamatkalla tuli voitto ja Salpausselän 50 kilometrillä kolmas sija. Vuonna 1938 Heikkinen oli vielä Lahdessa järjestetyissä MM-kisoissa 50 kilometrillä kymmenes ja Ounasvaaralla neljäs.

Heikkisen syksyllä 1938 alkanut valmentautuminen Zakopanen MM-kisoihin päättyi dramaattisesti. 15. joulukuuta hän oli hiihtäjä Eino Koskelan kanssa juoksulenkillä Hyvinkäällä ratavallia pitkin. Pimeyden vuoksi he eivät huomanneet alikäytävää ja putosivat noin 5–6 metriä syvän viemärin pohjalle. Koskela selviytyi suuremmitta vammoitta, mutta Heikkinen toimitettiin Kirurgiseen sairaalaan Helsinkiin jossa hän kuoli seuraavana aamuna. Onnettomuuspaikan läheisyydessä oli Hyvinkään Tahkon 1948 pystyttämä muistomerkki, joka siirrettiin nykyiselle paikalleen 1973 Hanko–Mäntsälä-tien rakentamisen yhteydessä. Vuonna 1945 julkaistiin eri urheilulajeja kuvaava suomalainen postimerkkisarja, jonka hiihtoa esittävässä merkissä on kuvattuna Kalle Heikkinen.

## Saavutuksia
* Holmenkollenin kisojen pikamatkan voitto 1933 ja 50 kilometrin voitto 1934
* Ounasvaaran kisojen pikamatkan voitto 1932 ja 50 kilometrin voitto 1932, 1933 ja 1934

## Lähteet
*

### Viitteet
Bill Stevenson (muusikko)

**John William "Bill" Stevenson** (s. 10. syyskuuta 1963) on yhdysvaltalainen muusikko ja levytuottaja. Hän on rumpali ja pääasiallinen laulunkirjoittaja kalifornialaisessa punk rock bändissä nimeltä Descendents, sen alusta (v. 1978) lähtien. Stevenson on syntynyt Torrancessa Kaliforniassa ja käynyt Mira Costan lukiossa, muutaman muun Descendentsin jäsenen kanssa.

Joulukuun kopulla 1981 hän soitti muutaman konsertin Black Flagissä, koska sen rumpali ROBO oli pidätettynä Englannissa heidän siellä pitämän kiertueen jälkeen. Hän äänitti Black Flagin kanssa useita heidän albumeistaan, vuoteen 1985 asti. Sen jälkeen hän keskittyi soittamaan Descendentsissä, kunnes Milo Aukerman lähti vuonna 1987. Kun Milo oli lähtenyt, Bill ja muut bändin jäsenet, Karl Alvarez ja Stephen Egerton, saivat laulajan Dave Smalley Dag Nastysta. Yhdessä he muodostivat nyt uuden bändin nimeltä All. All:lle tuli vielä yhteensä kaksi laulajaa Scott Reynolds (1989-1993) ja Chad Price (1993-Nykyhetki). Aukerman teki yhtyeen kanssa albumit Everything sucks ja Cool to be you. Stevenson ja Jason Livermore ovat perustaneet Fort Collinsiin Coloradoon levytysstudion nimeltä The Blasting Room. 

Tällä hetkellä Stevenson on mukana Russ Rankinin sivuprojektissa "Only Crime" Muutaman GWAR:in ja Converge:n entisen jäsenen kanssa. Yksi Stevensonin uusimmissa töistä on tuottaa Rise Against's seitsemäs studioalbumi, The Black Market, joka on julkaistu 15. heinäkuuta 2014.
Vardan Militosjan

**Vardan Militosjan** (, , 8. kesäkuuta 1950 Leninakan, Armenian SNT – 29. huhtikuuta 2015) oli urheilu-urallaan Neuvostoliittoa edustanut painonnostaja, olympiamitalisti ja Euroopan mestari.

Militosjan saavutti painoluokan 75 kg olympiahopeaa Montréalissa 1976 bulgarialaisen Jordan Mitkovin jälkeen. Hän voitti urallaan myös kaksi MM-hopeaa ja kaksi Euroopan mestaruutta sekä teki useita maailmanennätyksiä.

Militosjan kuoli 64-vuotiaana 29. huhtikuuta 2015.

## Lähteet
* Vardan Militosyan Bio, Stats and Results  Olympics at Sports-Reference.com 

### Viitteet
Ruotsin valtiopäivien puhemies

**Ruotsin valtiopäivien puhemies** () on Ruotsin valtiopäivien korkein edustaja, joka johtaa valtiopäivien työskentelyä. Valtiopäivien puhemies on korkein virka, mihin henkilö voidaan valita Ruotsissa. Puhemies on rankijärjestelmässä valtionpäämiehen, eli kuninkaan, jälkeen, mutta ennen pääministeriä. Valtiopäivien nykyinen puhemies on Andreas Norlén, joka valittiin tehtävään vuoden 2018 vaalien jälkeen.

Puhemies toimii valtiopäivien kokousten eli täysistunnon puheenjohtajana. Hän johtaa ja suunnittelee valtiopäivien työjärjestystä. Uusi puhemies valitaan lakisääteisesti aina valtiopäivävaalien jälkeen, jonka jälkeen puhemiehen ensimmäinen tehtävä on valita ja esittää pääministeriä valtiopäiville.

## Lähteet

## Aiheesta muualla
* Valtiopäivien puhemiehen sivusto
Greer Skousen

**Aytch Greer Skousen Spilsbury** (24. syyskuuta 1916 Casas Grandes, Chihuahua – 20. maaliskuuta 1988 San Antonio, Texas, Yhdysvallat) oli meksikolainen koripalloilija.

Skousen voitti Meksikon maajoukkueessa olympiapronssia Berliinissä 1936.

## Lähteet
* Greer Skousen Bio, Stats and Results  Olympics at Sports-Reference.com 

### Viitteet
Francisco Martínez (koripalloilija)

**Francisco Martínez ”El Quico” Cordero** (20. kesäkuuta 1910 Ciudad Juárez – 1. joulukuuta 1993 El Paso, Yhdysvallat) oli meksikolainen koripalloilija ja olympiamitalisti.

Martínez voitti Meksikon maajoukkueessa olympiapronssia Berliinissä 1936.

## Lähteet
* Francisco Martínez Bio, Stats and Results  Olympics at Sports-Reference.com 

### Viitteet
Vähäpaasi

**Vähäpaasi** on entisen Merimaskun kunnan, nykyisen Naantalin kaupungin eteläosassa sijaitseva saari. Saaren pinta-ala on 0,09 neliökilometriä ja vakituisia asukkaita on 1. Vapaa-ajan asuntoja saarella ei ole. Saarelle ei ole kiinteää tieyhteyttä.

Vähäpaasin suurin pituus on noin 0,45 kilometriä.

## Lähteet
Raúl Fernández

**Raúl ”El Foch” Fernández Robert** (17. syyskuuta 1905 México – 4. syyskuuta 1982 México) oli meksikolainen koripalloilija ja olympiamitalisti.

Fernández voitti Meksikon maajoukkueessa olympiapronssia Berliinissä 1936.

## Lähteet
* Raúl Fernández Bio, Stats and Results  Olympics at Sports-Reference.com 

### Viitteet
Luis Ignacio de la Vega

**Luis Ignacio ”El Tallarín” de la Vega Leija** (23. kesäkuuta 1914 San Luis Potosí – 19. syyskuuta 1974 Tijuana) oli meksikolainen koripalloilija ja olympiamitalisti.

De la Vega voitti Meksikon maajoukkueessa olympiapronssia Berliinissä 1936.

## Lähteet
* Ignacio de la Vega Bio, Stats and Results  Olympics at Sports-Reference.com 

### Viitteet
Carlos Borja

**Carlos Borja Morca** (23. toukokuuta 1913 Guadalaraja – 25. marraskuuta 1982 Guadalaraja) oli meksikolainen koripalloilija ja olympiamitalisti.

Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Víctor Borja.

## Lähteet
* Carlos Borja Bio, Stats and Results  Olympics at Sports-Reference.com 

### Viitteet
Alfonso Rojo de la Vega

**Alfonso Rojo de la Vega** (3. syyskuuta 1895 Culiacán – 11. toukokuuta 1967) oli meksikolainen koripallovalmentaja ja jalkapallovalmentaja. Hän valmensi Meksikon koripallomaajoukkueen olympiapronssille Berliinissä 1936 ja maan jalkapallomaajoukkuetta Amsterdamin kesäolympialaisissa 1928.

## Lähteet
Juankosken kirkko

**Juankosken kirkko** eli Ylösnousemuksen kirkko on Järvi-Kuopion seurakunnan kirkko, joka sijaitsee Juankosken taajamassa Kuopiossa. Kirkko toimii kesäisin tiekirkkona. Kirkko on vihitty käyttöön toukokuussa 1990. Sen suunnittelivat arkkitehdit Erkki Karvala ja Matti Silvennoinen. Kirkossa on yli 300 istumapaikkaa.

Kirkon alttaritaulu on Hannu Konolan maalaama *Liiton merkki*. Tekstiilit ovat Annikki Linturin suunnittelemia ja krusifiksi Raimo Maanisen valmistama.

## Lähteet
*Nähtävyydet, Juankoski
Tumma yö (Tapio Liinojan albumi)

__NOTOC__
**Tumma yö** on Tapio Liinojan toinen sooloalbumi.

Levyn kappaleista suurin osa on coverkappaleita, esimerkiksi ”Jos sinut saan” -kappaleen ovat levyttäneet muun muassa Four Cats ja Pepe Kovanen. 

Albumilla on myös joitakin käännöskappaleita, kuten Sauvo Puhtilan suomeksi kääntämä kappale ”Viimeinen mahdollisuus”, jonka myös Eija Merilä on levyttänyt. 

Albumin kappaleella ”Bella” vierailee Eija Kantola. 

## Kappaleet
# Tumma yö (alkup. Tjomnaja notsh)
# Jos sinut saan
# Viimeinen mahdollisuus (alkup. The Last Run)
# Bella
# Kesän vihreät lehvät (alkup. Green Leaves of Summer)
# Marusja
# Kultainen kuu (alkup. Dich und das Meer)
# Pisarat (alkup. Rain in Rome)
# Kotkan ruusu
# Rakkauden rikkaus
# Tähtiin kirjoitettu

## Arvostelut
* Keskisuomalainen: *positiivinen*

## Lähteet

## Aiheesta muualla
* Tapio Liinoja - Kansalliskirjasto Finna
Anamari Velenšek

**Anamari "Ana" Velenšek** (s. 15. toukokuuta 1991 Celje) on slovenialainen judon olympia-, MM- ja EM-mitalisti.

Velenšek saavutti olympiapronssia alle 78&nbsp;kg:n painoluokassa Rio de Janeirossa 2016 kukistettuaan pronssiottelussa saksalaisen Luise Malzahnin. Hän on saavuttanut MM-kilpailujen alle 78&nbsp;kg:n sarjassa hopeaa Astanassa 2015 hävittyään loppuottelussa japanilaiselle Mami Umekille ja pronssia Tšeljabinskissa 2014. Hän sai samassa painoluokassa EM-kilpailuissa hopeaa Budapestissa 2013, pronssia Istanbulissa 2011 ja Tšeljabinskissa 2012 sekä sijoittui viidenneksi Kazanissa 2016 ja seitsemänneksi Wienissä 2010. Hän kuului EM-joukkuepronssia saaneeseen Slovenian joukkueeseen Montpellier’ssa 2014. Hän sai Bakun Euroopan kisoissa 2015 pronssia 78&nbsp;kg:n sarjassa ja joukkuekilpailussa.

Velenšek saavutti alle 78&nbsp;kg:n painoluokassa MM-hopeaa alle 20-vuotiaiden sarjassa 2010 ja EM-pronssia alle 23-vuotiaissa 2012. Hän on saavuttanut Masters-, Grand Slam- ja Grand Prix -kilpailuissa viisi turnausvoittoa, viisi kakkossijaa ja neljä kolmossijaa sekä maailmancupeissa ja Continental Open -kilpailuissa kolme turnausvoittoa, yhden kakkossijan ja kaksi kolmossijaa. Hän on voittanut aikuisten sarjassa seitsemän Slovenian-mestaruutta.

## Lähteet
Tina Trstenjak

**Tina Trstenjak** (s. 24. elokuuta 1990 Celje) on slovenialainen judon olympiavoittaja, maailman- ja Euroopan-mestari..

Trstenjak voitti maailmanmestaruuden 63&nbsp;kg:n painoluokassa Astanassa 2015 kukistettuaan loppuottelussa ranskalaisen Clarisse Agbegnenoun. Hän voitti samassa sarjassa olympiakultaa Rio de Janeirossa 2016 voitettuaan finaalissa jälleen Agbegnenoun. Budapestissa 2017 hän saavutti hopeaa hävittyään loppuottelussa Agbegnenoulle. Hän saavutti MM-pronssia 63&nbsp;kg:n sarjassa Tšeljabinskissa 2014 ja Bakussa 2018 sekä sijoittui samassa painoluokassa viidenneksi Rio de Janeirossa 2013 ja Tokiossa 2019. Vuodelle 2021 siirretyissä Tokion olympialaisissa Trstenjak sai 63&nbsp;kg:n sarjassa hopeaa hävittyään loppuottelussa jälleen Agbegnenoulle.

Trstenjak voitti Euroopan-mestaruuden 63&nbsp;kg:n sarjassa Kazanissa 2016 kukistettuaan loppuottelussa itävaltalaisen Kathrin Unterwurzacherin, Varsovassa 2017 voitettuaan finaalissa ranskalaisen Margaux Pinot’n ja Lissabonissa 2021, jolloin kukisti finaalissa venäläisen Darja Davydovan. Hän sai samassa painoluokassa EM-hopeaa Montpellier’ssa 2014 ja Tel Avivissa 2018, pronssia Budapestissa 2013 sekä sijoittui seitsemänneksi Istanbulissa 2011 ja Prahassa 2020. Hän kuului EM-joukkuepronssia saaneeseen Slovenian joukkueeseen Montpellier’ssa 2014. Bakun Euroopan kisoissa 2015 hän sai hopeaa 63&nbsp;kg:n sarjassa ja pronssia joukkuekilpailussa.

Trstenjak saavutti alle 20-vuotiaiden MM-kilpailuissa pronssia 57&nbsp;kg:n sarjassa 2008 ja 2009. Hän sai alle 23-vuotiaiden EM-pronssia 63-kiloisissa 2012. Hän sijoittui Välimeren kilpailuissa 2009 kolmanneksi 57&nbsp;kg:n painoluokassa. Hän on saavuttanut Masters-, Grand Slam- ja Grand Prix -kilpailuissa neljätoista turnausvoittoa, seitsemän kakkossijaa ja kahdeksan kolmossijaa sekä maailmancupeissa ja Continental Open -kilpailuissa neljä turnausvoittoa, kolme kakkossijaa ja kolme kolmossijaa. Hän on voittanut aikuisten sarjassa kahdeksan Slovenian-mestaruutta.

## Lähteet
Rok Drakšič

**Rok Drakšič** (s. 2. tammikuuta 1987 Griže) on slovenialainen judon Euroopan-mestari, moninkertainen EM-mitalisti sekä Euroopan kisojen mitalisti. 

Drakšič voitti Euroopan-mestaruuden 73&nbsp;kg:n sarjassa Budapestissa 2013. Hän sai EM-pronssia 66-kiloisissa Wienissä 2010 ja Tšeljabinskissa 2012 sekä 73-kiloisissa Montpellier’ssa 2014 ja Kazanissa 2016. Hän oli EM-kilpailuissa seitsemäs 60-kiloisissa Belgradissa 2007. Hän saavutti Bakun Euroopan kisoissa 2015 pronssia 73&nbsp;kg:n sarjassa. 

MM-kilpailuissa Drakšič on sijoittunut viidenneksi 60&nbsp;kg:n painoluokassa Rio de Janeirossa 2007 ja 66-kiloisissa Pariisissa 2011 sekä seitsemänneksi 73-kiloisissa Rio de Janeirossa 2013. Lontoon olympialaisissa 2012 hän oli 66-kiloisissa yhdeksäs. Pekingin olympialaisissa 2008 ja Rion olympialaisissa 2016 hän putosi ensimmäisellä kierroksella.

Drakšič saavutti alle 20-vuotiaiden MM-pronssia 60&nbsp;kg:n painoluokassa 2006. Hän voitti alle 23-vuotiaiden Euroopan-mestaruuden 66&nbsp;kg:n sarjassa 2009 ja sai samassa ikäluokassa EM-pronssia 60-kiloisten sarjassa 2004. Hän sai alle 20-vuotiaiden EM-kilpailuissa hopeaa 60-kiloisissa 2004 ja 2005. Hän sijoittui Euroopan nuorten olympiafestivaaleilla toiseksi 55-kiloisissa 2003 sekä kadettien EM-kilpailuissa (alle 17-v.) kolmanneksi 55&nbsp;kg:n sarjassa 2002.

Drakšič sai Välimeren kilpailuissa hopeaa 60&nbsp;kg:n sarjassa Almeriassa 2005 ja pronssia 66-kiloisissa Pescarassa 2009. Hän on saavuttanut Masters-, Grand Slam- ja Grand Prix -kilpailuissa kolme turnausvoittoa, viisi kakkossijaa ja viisi kolmossijaa sekä maailmancupeissa ja Continental Open -kilpailuissa kolme turnausvoittoa ja kolme kolmossijaa. Hän on voittanut aikuisten sarjassa seitsemän Slovenian-mestaruutta.

Drakšič valittiin Suomen judoliiton päävalmentajaksi vuonna 2020.

## Lähteet
Jussi Pietikäinen

**Juho ”Jussi” Pietikäinen** (25. joulukuuta 1873 Pielavesi – 31. joulukuuta 1920 Pietari) oli suomalainen poliitikko ja ammattiyhdistysvaikuttaja, joka toimi SDP:n varapuheenjohtajana 1913–1917 ja puheenjohtajana 1917. 

## Elämä
### Nuoruusvuoset
Pielaveden Tommonmäessä syntyneen Jussi Pietikäisen vanhemmat olivat talonpoika Tahvo Pietikäinen ja Frederika Tikkanen. Pietikäinen kävi kansakoulun ja käsityökoulun, jonka jälkeen hän työskenteli kivenhakkaajana muun muassa Helsingissä.

### Työväenliikkeessä
Vuonna 1897 Pietikäinen oli kahden veljensä kanssa perustamassa Helsingin ulkotyöväenyhdistystä kyllästyttyään porvarijohtoisen Helsingin työväenyhdistyksen toimintaan. Hän työskenteli pitkään Suomen Kivityöntekijäin Liiton luottamusmiehenä ja sihteerinä. Keväällä 1907 Pietikäinen osallistui liiton edustajana Suomen Ammattijärjestön perustavaan kokoukseen. Hän oli myös SAJ:n liittotoimikunnan sekä SDP:n puoluetoimikunnan jäsen. Vuonna 1913 Pietikäinen valittiin SDP:n varapuheenjohtajaksi Tamperella pidetyssä puoluekokouksessa. Maaliskuussa 1917 hänestä tuli puheenjohtaja, kun Matti Paasivuori erosi tehtävästään tultuaan valituksi senaattiin. Pietikäinen hoiti puheenjohtajan tehtävää vain kolmen kuukauden ajan kesäkuun 1917 puoluekokoukseen saakka.

### Viimeiset vuodet
Sisällissodan aikana Pietikäinen toimi kansanvaltuuskunnan työasiain osaston yleisten töiden alaosaston valvojana. Sodan loppuvaiheessa hän johti Viipurissa 25. huhtikuuta pidettyä punaisten yleistä kokousta, jossa pohdittiin toimenpiteitä kansanvaltuuskunnan paettua Neuvosto-Venäjälle. Pietikäinen pakeni lopulta itsekin ja päätyi taistelemaan Venäjän sisällissodassa puna-armeijan joukoissa Siperiassa. Jäätyään Omskissa valkoisen armeijan vangiksi hän oli kolme kuukautta vankileirillä. Syksyllä 1920 Pietikäinen asui Petroskoissa ja työskenteli Karjalan kansantalousneuvoston palveluksessa. Hän liittyi myös SKP:n ja VKP(b):n jäseneksi. Pietikäinen oli menettänyt terveytensä vankeusaikanaan, jonka seurauksenä kuoli joulukuussa 1920 keuhkotautiin pietarilaisessa sairaalassa. Pietikäisen ruumis tuhkattiin Pietarissa.

## Perhe
Jussi Pietikäinen oli naimisissa ja hänellä oli kolme lasta. Pietikäisen veljen Tahvo Pietikäisen (1871-1935) puoliso oli kansanedustaja Fiina Pietikäinen.

## Lähteet
Diawandou Diagne

**Diawandou Diagne** (s. 1994) on senegalilainen jalkapalloilija, joka edustaa FC Barcelona B:tä, joka pelaa Espanjan kolmanneksi korkeimmalla sarjatasolla Segunda División B:ssä. Diagne on ollut myös FC Barcelonan kokoonpanossa. Diagnen pelipaikka on keskuspuolustaja.
Deltaplan (laulu)

**Deltaplan** (, suom. **Riippuliidin**) on neuvostoliittolainen laulu vuodelta 1983. Laulun on kirjoittanut Eduard Artemjev ja Nikolai Zinovjev. Se on ensimmäiseksi julkaistu Valeri Leontjevin albumilla *Muse*.

## Lähteet
* Pop Hits 80s
Víctor Borja

**Víctor Hugo Borja Morca** (18. heinäkuuta 1912 Guadalaraja – 8. marraskuuta 1954) oli meksikolainen koripalloilija ja olympiamitalisti.

Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Carlos Borja. Borja teki itsemurhan.

## Lähteet
* Hugo Borja Bio, Stats and Results  Olympics at Sports-Reference.com 

### Viitteet
Weihai

**Weihai** (, pinyin: Wēihăi Shì) on prefektuuritason merenrantakaupunki Kiinan Shandongin maakunnan itäosassa, Shandongin niemimaalla. Kaupunki sijaitsee linnuntietä noin 460 kilometriä maakunnan pääkaupunki Jinanista itään. Weihain väkiluku on 2,805 miljoonaa (2010) ja pinta-ala 5&nbsp;436 neliökilometriä. 

Weihain kaupunki rajoittuu pohjoisessa Bohainmereen, idässä ja etelässä Keltaiseenmereen sekä lännessä Yantain prefektuuritason kaupunkiin.  Rantaviivaa kaupungilla on yhteensä 986 kilometriä.

Piirikuntatasolla kaupunki jakautuu neljään osaan seuraavasti (numerointi kuten kuvassa; lähteessä Wendeng on merkitty piirikuntatason kaupungiksi):

;Kaupunkipiiri (2)
* 1. Huancui
* 2. Wendeng
;Piirikuntatason kaupungit (2)
* 3. Rongcheng 
* 4. Rushan

Nähtävyyksiin kuuluvat esimerkiksi 
* Liugong, saari Weihain kaupungin kantakaupungin edustalla;
* Chengshantou, Shandongin niemimaan itäisimmässä osassa sijaitseva vuori ja muinaisen Qin-valtion kuvaannollinen itäinen portti. Sieltä näkee auringonnousun ensimmäisenä Kiinassa. 


Weihai.jpg|Onnellisuuden portti, eräs Weihain symboleista.
Weihai.seafront.jpg|Weihai mereltä. Kuvan oikeassa osassa Onnellisuuden portti.
Sdu weihei campus yang yunlei.jpg|Shandongin yliopiston Weihain kampusta (etualalla).
Weihai-Carrefour Kunming lu-Xinwei lu.jpg|Weihain kantakaupunkia.
Weihai Zhengfu.jpg|Weihain kaupungintalo.
Weihai2.jpg|Weihain satamaa.
Weihai.port de Liugong dao.jpg|Liugongin saaren satama.

## Lähteet

## Aiheesta muualla

*Weihai (Shandong) City Information (erityisesti talouspainotus)  (chinaknowledge.com)
*Weihai   (weihai.gov.cn)
*China Postal Code Shandong Province (prefektuuri ja piirikuntataso)  (youbianku.com)
Asetus Galician autonomiasta (1936)

**Asetus Galician autonomiasta** (1936) oli ensimmäinen asiakirja, joka määritteli Galician muusta Espanjasta erillisenä alueena, samaan tapaan kuin Katalonia ja Baskimaa mielletään historiallisiksi erillisalueiksi.

Asetuksesta järjestettiin kansanäänestys 28. kesäkuuta 1936. Äänestysprosentti oli noin 70. Annetuista äänistä 991&nbsp;476 oli puolesta ja 6805 vastaan.

Galicialaiset poliitikot ja intellektuellit Alfonso Daniel Rodríguez Castelaon johdolla esittelivät asetuksen Espanjan presidentille 15. heinäkuuta 1936. Kolme päivää myöhemmin puhjennut Espanjan sisällissota keskeytti asetuksen käsittelyn Espanjan valtionhallinnossa, ja itsehallinto toteutui vasta 43 vuotta myöhemmin vuonna 1979. Espanjan parlamentti hyväksyi asetuksen vuonna 1938.

Ajatus erillisalueiden autonomiasta eräänlaisessa liittovaltiossa oli mukana jo Espanjan ensimmäisen tasavallan perustuslaissa 1800-luvulla. Galician lisäksi myös Katalonia ja Baskimaa tavoittelivat autonomiaa 1930-luvun alussa, mutta se ehdittiin myöntää ennen sisällissotaa vain Katalonialle 1931.

## Lähteet

## Aiheesta muualla
* Galicia, Estatutos Autonimoa 1936 e 1981 Parlamento de Galicia.
Aljaž Sedej

**Aljaž Sedej** (s. 30. toukokuuta 1988 Ljubljana) on slovenialainen judon EM-mitalisti. 

Sedej saavutti Tbilisiin EM-kilpailuissa 2009 pronssia 81&nbsp;kg:n sarjassa. Wienin EM-kilpailuissa 2010 hän oli samassa painoluokassa seitsemäs. Hän karsiutui Pekingin 2008 ja Lontoon 2012 olympialaisissa ensimmäisen ottelun jälkeen. Hän sai Välimeren kilpailuissa 81&nbsp;kg:n sarjassa kultaa Pescarassa 2009 ja hopeaa Mersinissä 2013.

Sedej saavutti 81&nbsp;kg:n sarjassa alle 20-vuotiaiden EM-kilpailuissa kultaa 2007 ja pronssia 2006 sekä alle 23-vuotiaiden EM-kilpailuissa kultaa 2007 ja pronssia 2009.

Hän on sijoittunut Masters-, Grand Slam- ja Grand Prix -kilpailuissa kaksi kertaa toiseksi sekä saavuttanut maailmancupeissa ja Continental Open -kilpailuissa kaksi turnausvoittoa, kaksi kakkossijaa ja kolme kolmossijaa. Hän on voittanut aikuisten sarjassa neljä Slovenian-mestaruutta.

## Lähteet
1-aminosyklopropaani-1-karboksyylihappo

**1-aminosyklopropaani-1-karboksyylihappo** eli **ACC** (C4H7NO2) on aminohappoihin kuuluva orgaaninen yhdiste. Se ei osallistu proteiinisynteesiin, mutta on tärkeässä osassa kasveissa eteenin biosynteesin välivaiheena.

## Biokemiallinen rooli
1-aminosyklopropaani-1-karboksyylihappoa muodostuu kaikissa kasvinosissa erityisesti kukissa ja hedelmissä, joiden kypsymistä eteeni edistää. Yhdistettä muodostuu S-adenosyylimetioniinista ACC-syntaasientsyymin katalysoimana. Sivutuotteena muodostuu metyylitioadenosiinia. 1-aminosyklopropaani-1-karboksyylihappo hapettuu ACC-oksidaasin vaikutuksesta eteeniksi ja syanidi-ioneiksi. Bakteereissa esiintyy esiintyy 1-aminosyklopropaani-1-karboksylaattideaminaasientsyymiä, joka hajottaa yhdisteen ammoniakiksi ja alfaketovoihapoksi.

1-aminosyklopropaani-1-karboksyylihappo nopeuttaa eteenin esiasteena kasvin kukkien kuihtumista ja hedelmien kypsymistä. Tämän vuoksi esimerkiksi leikkokukkia voidaan käsitellä ACC-syntaasin inhibiittoreilla, kuten amino-oksietikkahapolla tai aviglysiinillä.

## Lähteet

## Aiheesta muualla
*DrugBank: 1-Aminocyclopropanecarboxylic Acid 
*Human Metabolome Database: 1-Aminocyclopropanecarboxylic acid 
*Kyoto Encyclopedia of Genes and Genomes (KEGG): 1-Aminocyclopropane-1-carboxylic acid 
*1-Aminosyklopropaani-1-karboksyylihapon käyttöturvallisuustiedote, Sigma Aldrich (Merck), viitattu 20.6.2018
RN Canopo

**RN Canopo** () oli Italian kuninkaallisen laivaston Spica-luokan torpedovene toisessa maailmansodassa.

## Valmistus

Alus tilattiin Riva Trigososta Cantieri del Tirrenolta, missä köli laskettiin 10. joulukuuta 1935. Alus laskettiin vesille 1. lokakuuta 1936 ja liitettiin laivastoon 31. maaliskuuta 1937.

## Palvelus
Alus upposi ilmahyökkäyksessä 3. toukokuuta 1941.

## Lähteet
*
*

### Viitteet
Mustuaiset

**Mustuaiset** (*Verrucaria*) on jäkäläsuku. Siihen kuuluvat jäkälät ovat rupimaisia ja ovat väriltään valkoisia, vihreitä, ruskeita tai mustia. Kotelopullot ovat vajonneet sekovarteen tai ovat sen päällä. Itiöt ovat tavallisesti yksisoluisia, lähes pyöreitä, värittömiä tai ohutseinäisiä. Fotobionttina on viherlevä. Mustuaisilta puuttuu jäkäläaineet.

Mustuaiset kasvavat useimmiten rantakivien tai kalkkikallioiden päällä tai kiviaineksella (kuten betonilla). Osa lajeista kasvaa myös puulla tai maassa.

## Lähteet
* 

### Viitteet

## Aiheesta muualla
* Laji.fi: Mustuaiset (''Verrucaria'')
* UniProt: Taxonomy - ''Verrucaria'' 
* Consortium of Lichen Herbaria: ''Verrucaria'' 
* PheroBase: Semiochemicals of Genus ''Verrucaria''
Indomito-luokka

**Indomito-luokka** eli **I-luokka** oli Italian laivaston kuuden hävittäjän muodostama alusluokka ensimmäisessä maailmansodassa. Luokka oli ensimmäinen Regia Marinan suurikokoinen hävittäjäluokka ja samalla ensimmäinen turbiinimoottorein varustettu alusluokka laivastossa. Luokan suunnitteli Pattisonin insinööri Luigi Scaglia. Ensimmäisestä maailmansodasta selvinneet alukset luokiteltiin 10. lokakuuta 1929 torpedoveneiksi.

## Alukset

Vuonna 1914 luokan alusten aseistukseen lisättiin kaksi torpedoputkea ja ensimmäisen maailmansodan aikana tilattiin miinakiskot kymmenelle miinalle. Vuosina 1918-1919 sodasta selvinneiden alusten tykit vaihdettiin viiteen neljän tuuman 35 pituuskaliiperin ja yhteen 40 millimetrin 39 pituuskaliiperin tykkiin.

## Lähteet
*
*
*

### Viitteet
Toivo Jaakkola

**Toivo Jaakkola** (11. maaliskuuta 1941 Pelkosenniemi – 24. toukokuuta 1995) oli suomalainen teoreettisen fysiikan tutkija ja kosmologi. Hän selvitteli erityisesti punasiirtymää. Jaakkola väitteli tohtoriksi vuonna 1977 Pariisin Pierre ja Marie Curien yliopistossa, minkä jälkeen hän toimi eri tehtävissä Kiovassa sekä Helsingin ja Turun yliopistoissa. 

Jaakkolan noin 80 tieteellisestä julkaisuista parisenkymmentä käsittelee punasiirtymää sekä valon ja gravitaatiokentän välistä vuorovaikutusta. Jaakkolan käsityksen mukaan punasiirtymä ei aiheutunut maailmankaikkeuden laajenemisesta. 

## Lähteet
Petra Nareks

**Petra Nareks** (s. 27. syyskuuta 1982 Žalec) on slovenialainen judon EM-mitalisti.

Nareks saavutti alle 52&nbsp;kg:n painoluokassa EM-hopeaa Düsseldorfissa 2003 sekä EM-pronssia Mariborissa 2002, Bukarestissa 2004, Rotterdamissa 2005, Belgradissa 2007 ja Lissabonissa 2008. Viidenneksi hän sijoittui Tampereella 2006 ja Tbilisissä 2009. Hän kuului joukkuekilpailun pronssia saaneeseen Slovenian joukkueeseen Montpellier’n EM-kilpailuissa 2014 ja Bakun Euroopan kisoissa 2015.

Nareks sai Välimeren kilpailuissa 52&nbsp;kg:n sarjassa hopeaa Mersinissä 2013 sekä pronssia Tunisissa 2001, Almeriassa 2005 ja Pescarassa 2009. Hän sijoittui samassa painoluokassa kolmanneksi nuorten maailmankisoissa (World Youth Games) 1998, junioreiden EM-kilpailuissa 1998 sekä alle 20-vuotiaiden EM-kilpailuissa 2000 ja 2001.

Nareks on saavuttanut Masters-, Grand Slam-, ja Grand Prix -kilpailuissa yhden kakkossijan ja kolme kolmossijaa sekä maailmancupeissa ja Continental Open -kilpailuissa 11 turnausvoittoa, yhden kakkossijan ja 14 kolmossijaa. Hän on voittanut aikuisten sarjassa 15 Slovenian-mestaruutta. 

## Lähteet
Davor Vlaškovac

**Davor Vlaškovac** (s. 22. heinäkuuta 1967) on bosniahertsegovinalainen judon EM-mitalisti.

Vlaškovac saavutti Birminghamin EM-kilpailuissa 1995 pronssia 71&nbsp;kg:n sarjassa. Hän oli samassa painoluokassa viides Haagin EM-kilpailuissa 1996. Hän edusti Bosnia-Hertsegovinaa Atlantan olympialaisissa 1996, minkä jälkeen hän siirtyi edustamaan Saksaa.

## Lähteet